|  |  |
| --- | --- |
| **Leverancetitel** | Anbefaling vedr. dataunderstøttelse af fjernvarmekunder og slutbrugere til fremme af energieffektivitet i fjernvarmesystemet |
| **Leverancenummer** | 7 |
| **Tovholder (ansvarlig aktør)** | [et medlem af DUG’en] |
| **Ansvarlig arbejdsspor** |  |
| **FFD-målsætning(er)** | 4 |
| **Afsluttes** |  |
| **Godkender** | FFD |

#### Beskrivelse

En vigtig forudsætning for et effektivt fjernvarmesystem er at forsyning og forbrug betragtes som et samlet energisystem, hvor de enkelte elementer i systemet skal tilpasses hinanden for at realisere de mulige effektiviseringsgevinster. Effektivisering af systemet forudsætter derfor bl.a., at der skabes rammer og incitamenter for forbrugerne til at tilpasse deres installationer og adfærd med henblik på optimering af det samlede system. Dette gælder eksempelvis i forhold til realisering af energibesparelser i klimaskærmen med henblik på at sænke energibehovet, tilpasning af installationer og adfærd med henblik på at gøre det muligt at sænke temperaturen i fjernvarmevandet og optimering og overvågning af fjernvarmeinstallationerne.

Leverancen går ud på at beskrive de tekniske og adfærdsmæssige forudsætninger for realisering af disse gevinster, hvilke virkemidler, der kan fremme dette, hvilke behov dette stiller til data og digitalisering i forhold til forbrugere, serviceleverandører, installatører mv, og fjernvarmeselskaber, hvorledes fjernvarmeselskaberne kan bidrage til at sikre realiseringen af disse effektiviseringsgevinster samt anbefalinger til hvorledes data og digitalisering kan understøtte denne udvikling.

#### Opgaver

* På grundlag af litteraturstudier beskrives effektiviseringspotentialer ved reduktion af fjernvarmeforbruget, lavtemperaturdrift, udnyttelse af automatisering og styring fjernvarmeforbruget, optimering og overvågning af installationer mv. Potentialerne opgøres både i energienheder og økonomisk.
* Beskrivelse af tekniske og adfærdsmæssige forudsætninger for realisering af de disse potentialer.
* Beskrivelse af barrierer for realisering af gevinster og virkemidler, der kan tages i anvendelse for at ophæve barriererne. Det beskrives endvidere hvilke krav dette stiller til dataunderstøttelse
* Analyse af hvorledes fjernvarmeselskaberne kan understøtte denne udvikling.
* Der udarbejdes på dette grundlag anbefalinger om virkemidler og tiltag, der kan understøtte udviklingen og hvilke krav dette stiller til dataunderstøttelsen. Anbefalingerne baseres på analyser af omkostninger ved de forskellige tiltag, de administrative konsekvenser, behov for regelændringer mv.

#### Afhængigheder

En tilsvarende problematik gør sig gældende i forhold til realisering af fleksibilitetspotentialer, som er beskrevet i leverance 5. Det vil derfor være nødvendigt med koordinering mellem disse leverancer.